cyanic-selkie/wikianc huggingface dataset:
Šafts (1971. gada filma)
"Šafts" (en) ir 1971. gada ASV asa sižeta filma, kuras režisors ir Gordons Pārkss. Filmā galveno Džona Šafta lomu atveido Ričards Raundtrijs. Filma ir balstīta uz viena no filmas scenārista Ernesta Taidimena tāda paša nosaukuma romāna.
Filma stāsta par privātdetektīvu Džonu Šaftu, kuru nolīgst Hārlemas gangsteris, lai izglābtu viņa meitu no itāļu mafijas, kuri viņu nolaupīja.
"Šafts" pirmizrāde notika. Tā guva lielus finansiālus panākumus, nopelnot 12 miljonus ASV dolārus pie 500 tūkstošu budžeta. Filmas skaņu celiņš, kura autors bija Aizeks Heiss, guva plašus panākumus, atnesot Heisam divas Grammy balvas. Par filmas tituldziesmu Theme from Shaft, Heiss saņēma Amerikas Kinoakadēmijas balvu kategorijā "Labākā dziesma", kļūstot tikai par trešo melnādaino personu, kurš ir saņēmis Oskaru. 2000. gadā filma tika iekļauta ASV Kongresa bibliotēkas Nacionālajā kinoreģistrā kā "kulturāli, vēsturiski vai estētiski nozīmīga filma".
Boltriški
Ciems bijis valsts reģionālā autoceļa (P69) Skrudaliena— Kaplava—Krāslava ziemeļu pusē, pie pašvaldības ceļa Grantiņi 2 — Zelemeņi. Tuvākais ciems, pagasta centrs Kaplava atrodas 2,5 km uz rietumiem no Boltriškiem. Izzudušajā ciemā atrodas Bultrišķu vecticībnieku kapsēta.
Jurijs Samarins
Jurijs Samarins (ru, 1819—1876) bija krievu ierēdnis un publicists. Slavofilo uzskatu dēļ interesējies un rakstījis par latviešiem vairāk nekā neviens cits krievu rakstnieks 19. gadsimta vidū. Viņa raksti pret Baltijas provinču autonomiju izraisīja asu polemiku ar vācbaltiešu intelektuāļiem, kā arī veicināja vēlāko Baltijas pārkrievošanas politiku.
Dzīves gājums
Dzimis 1819. gada 3. maijā Pēterburgā Krievijas Impērijas armijas pulkveža un galma staļļmeistara Fjodora Samarina ģimenē. Mācījās pie franču mājskolotāja, studēja filoloģiju Maskavas Universitātē (1835—1839). 1844. gadā aizstāvēja maģistra disertāciju un sāka strādāt valsts dienestā. Kā Tieslietu ministrijas ierēdni 1847. gadā viņu nosūtīja uz Vidzemi darbam revīzijas komisijā, kas latviešu zemnieku pāriešanas pareizticībā laikā pārlūkoja Rīgas pilsētas satversmi un saimniecību. Pēc aizbraukšanas atpakaļ uz Krieviju viņš 1849. gadā rokrakstā izplatīja "Rīgas vēstules" (Рижская письма), kas sacēla krievu sabiedrībā lielu troksni. Tajās Samarins apgalvoja, ka baltieši no Vācijas ir pārņēmuši Krievijas nicināšanu un viņu attieksme ir izsakāma ar vārdiem: "Jā, mēs esam krievu ķeizara padotie, bet ar Krieviju mēs negribam sajaukties". Cita starpā Samarins norādīja, ka nepieciešams pacelt un nostiprināt tos Baltijas provinču sabiedrības elementus, kas ir draudzīgi noskaņoti pret Krievijas pamatiedzīvotājiem, piemēram, no vācu ietekmes atbrīvotos latviešus un igauņus.
Vācbaltiešiem labvēlīgie Pēterburgas ierēdņi panāca Samarina apcietināšanu par dienesta noslēpumu izpaušanu. Pēc Krievijas Impērijas ķeizara Nikolaja I personīgas iejaukšanās viņam piesprieda nelielu sodu (10 dienu arestu cietoksnī) un nosūtīja valsts darbā Simbirskas guberņā. Jau 1849. gada beigās Samarinu iecēla par Kijivas ģenerālgubernatora D. Bibikova kancelejas vadītāju. 1853. gadā viņš atvaļinājās no valsts dienesta un veltīja laiku dzimtbūšanas atcelšanas pieredzes pētīšanai Prūsijā, secinājumus apkopojot žurnālā Сельское благоустройство ("Lauku labiekārtošana"). 1856. gadā viņš piedalījās slavofilu žurnāla Русская беседа dibināšanā un darbojās tā redakcijas padomē (1856—1860). Vēlāk Samarinu iecēla par Samāras guberņas komitejas locekli un viņš piedalījās 1861. gada Krievijas dzimtbūšanas atcelšanas reformas sagatavošanā, 1863.—1864. gadā piedalījās N. Miļutina vadītajā misijā Krievijas Impērijas pakļautās Polijas satversmes reformas sagatavošanai. 1864.—1865. gadā Samarins apceļoja Eiropu, 1865.—1875. gadā darbojās Samāras un Maskavas guberņu zemstēs.
1860. gadu otrā pusē viņš Maskavas avīzēs publicēja rakstus par pareizticībā pārgājušo latviešu stāvokli, bet 1868. gadā Prāgā iznāca Samarina monogrāfijas "Krievijas malienas" (Окраины России) pirmais sējums. Vācbaltiešu publicisti Kārlis Širrens, Voldemārs fon Boks, Jūlijs fon Ekards, E. fon Šternbergs polemikā pret Samarinu cieši uzsvēra latviešu pārvācošanas nepieciešamību. Tā J. fon Ekards rakstīja, ka "Latviešu tauta esot skaitā par niecīgu, lai izturētu konkurenci ar lielām tautām; tā esot zemnieku tauta, kam nav nekādas vēstures un nekā, kas liktu vērot patstāvīgas izglītības spējas. Latvieši savās ierašās, izglītībā jau esot pārvācoti; palikusi pāri vienīgi valoda, kas tikai viena no tautas īpatnības iezīmēm".
Miris no sepses 1876. gada 31. martā Berlīnē.
Paplakas baptistu baznīca
Paplakas baptistu baznīca ir Latvijas Baptistu draudžu savienībā ietilpstošās Paplakas baptistu draudzes baznīca Dienvidkurzemes novada Virgas pagastā uz dienvidiem no Paplakas.
Baptistu draudze Paplakā nodibināta 1930. gadā, un jau tajā pašā gadā tika likts baznīcas pamatakmens. Otrā pasaules kara laikā 1945. gadā Paplakas apkārtnes apbūve smagi cieta kaujās, tomēr baptistu baznīca netika pilnībā nopostīta.
Diks Akselsons
Diks Akselsons (sv, dzimis ) ir bijušais Zviedrijas hokejists, spēlē kreisās malas uzbrucēja pozīcijā.
2006. gada NHL draftā Akselsonu ar kopējo 62. numuru otrajā kārtā izvēlējās Detroitas "Red Wings".
Zviedrijas hokeja izlases sastāvā piedalījies 2013. gada Pasaules čempionātā, kur ieguvis pirmo vietu un 2014. gada Pasaules čempionātā, kur ieguvis trešo vietu. Piedalījies arī 2018. gada ziemas olimpiskajās spēlēs.
Mancini
Mancini var būt:
Kukšas
Kukšas ir ciems Tukuma novada Jaunsātu pagastā. Izvietojusies pagasta rietumdaļā Vēdzeles krastā 7,5 km no pagasta centra Abavniekiem, 23 km no novada centra Tukuma un 85 km no Rīgas. Apdzīvotā vieta izveidojusies ap bijušo Kukšu muižas (Kukschen) centru. Vēstures dokumentos Kukšu muižas nosaukums pirmo reizi minēts 1530. gadā, kad ordeņa mestrs Valters fon Pletenbergs izlēņoja savam ordeņa bruņiniekam Berndtam Tidvicam (Tidevicam) trīs Kandavas draudzē esošās zemnieku saimniecības, kurās saimniekoja trīs brāļi Kuki (Kucki): Pēteris, Jēkabs un Klāvs. No 1945. līdz 1954. gadam Kukšas ir Kukšu ciema padomes centrs. Muižas apbūve ar parku ir valsts nozīmes arhitektūras piemineklis. Netālu no pils vairāki dižkoki. Muižas pilī ierīkots viesu nams.
Taro Aso
Taro Aso (ja, Asō Tarō; dzimis ) ir japāņu politiķis, pašreizējais valsts finanšu ministrs un premjerministra vietnieks. Laikā no 2008. gada septembra līdz 2009. gada septembrim bijis Japānas premjerministrs. Japānas Liberāli demokrātiskās partijas biedrs.
Biogrāfija
Biznesa magnāta dēls. 20. gadsimta vidus Japānas premjera Jošidas Šigeru mazdēls, sievastēvs bija 20. gadsimta 80. gadu sākuma premjerministrs Suzuki Zenko, māsa bija precējusies ar imperatora Akihito brālēnu. 1963. gadā absolvējis Gakušuinas Universitāti, pēc tam studējis Stenforda Universitātē un Londonas Ekonomikas skolā. 1966. gadā sācis strādāt Asō Industry, pēc sešiem gadiem jau ieņēmis Asō Cement uzņēmuma prezidenta un izpilddirektora amatu. Piedalījies Monreālā šaušanas sacensībās.
1979. gadā pameta ģimenes biznesu, kad tika ievēlēts Japānas parlamenta apakšpalātā. Ar laiku ieņēmis ievērojamus amatus valdībā un partijā. 2005. gadā kļuvis par ārlietu ministru Džuničiro Koidzumi valdībā, amatu saglabājis arī Šindzo Abes valdībā līdz 2007. gadam.
2008. gadā kļuva par Liberāli demokrātiskās partijas prezidentu. Dažas dienas pēc kļūšanas par partijas prezidentu kļuva arī par Japānas premjeru. Aso ir pirmais katolis, kas ieņēmis šo amatu. Audzējis populistisku tēlu, it īpaši jauniešu vidū. Bija liels mangas fans, un centās popularizēt šo literāro formu ārpus Japānas. Tomēr valstī iestājās krīze, un tās saimniecība piedzīvoja lejupslīdi. Tika atklāts, ka Otrā pasaules kara laikā Asō Industry izmantoja ieslodzīto darbaspēku, pats premjers to ilgi noliedza. Šis fakts samazināja viņa popularitāti. Aso cieta vēl vienu neveiksmi, kad atkāpās finanšu ministrs Šoiči Nakagava, kuru vainoja par dzeršanu G-7 valstu samitā. 2009. gada vairāku pašvaldību vēlēšanās viņa partija cieta sakāvi, partija zaudēja arī tā paša gada vispārējās vēlēšanās. 2009. gada septembrī viņš arī atkāpās no premjera un partijas prezidenta amata. Pēc 2012. gada vēlēšanām, kurās uzvarēja Liberāli demokrātiskā partija, Aso kļuva par valsts premjera vietnieku un finanšu ministru.
Podivīna
Podivīna (cz) ir pilsēta Čehijā, Dienvidmorāvijas apgabala Bržeclavas apriņķī.
Vēsture
Ilgu laiku apdzīvotā vieta atradās Hābsburgu impērijas sastāvā. No 1918. gada — Čehoslovākijā. Kopš 1993. gada — Čehijā.
Smetani
Bijušā ciema malā atrodas Smetanu grava.
Ozolkalns (Mētrienas pagasts)
Ozolkalns ir ciems Mētrienas pagastā, Madonas novadā. Atrodas 166 km attālumā no Rīgas.
Ciema apkārtnē atrodas Odzienas ezers.
Hirodipterīdas
Hirodipterīdas (Chirodipteridae) ir izmirušu dipterīdveidīgo zivju dzimta no divējādelpojošo zivju virskārtas. Dzimtu 1990. gadā izdalīja austrāliešu paleontologs Kentons Kampbels un jaunzelandiešu paleontologs Rihards Barviks. Zivis dzīvoja no augšdevona laikā Austrālijā, Eiropā un Ziemeļamerikā. Arī Latvijas devona nogulumos ir sastopamas hirodipterīdu fosilās paliekas (piem. Conchodus no Tērvetes svītas nogulumiem ).
Morfoloģija
Hirodipterīdas bija vidēja un liela izmēra zivis ar platu un īsu galvaskausa preorbitālo un nedaudz izstieptu supratemporālo nodalījumu, kā arī ar pārkaulotu endokrāniju un etmoīdu. Galvas vairoga kauli ir masīvi un klāti ar kosmīna slāni. Apakšžoklis ir īss un plats. Uz preartikulārajiem un pterigoīdajiem kauliem zobu plātnēm ir tainstūraina forma. Pterigoīdās plātnes saskaras savā starpā pa visu viduslīnijas garumu. To garums un platums ir apmēram vienādi. Priekšējais gals ir strups un noapaļots, pauguriņi priekšgalā ir satuvināti vai noapaļoti. Tie ir satuvināti vai saauguši radiālās rindās. Lieli plātņu laukumi ir bez paguriņiem. Starp parasfenoīdu un pterigoīdo izaugumu ir šuve. Dermopalatinum un priekšējā vidējā plātne nav saaugušas ar pterigoīdiem. Adsimfīzā plātne ir brīva. Spirakulārā izgriezuma nav. Cleithrum ārējā virsma ir ieliekta. Zvīņas nav rombiskas un bez savienojošajiem izaugumiem.
Racing Club de Avellaneda
Racing Club de Avellaneda ir profesionāls Argentīnas sporta klubs no Aveljanedas apgabala, Buenosairesas aglomerācijā. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā. Klubs savas mājas spēles aizvada Estadio Presidente Juan Domingo Perón stadionā, kurā ir 61 000 skatītāju vietas.
Klubs ir dibināts 1903. gadā un tiek uzskatīts par vienu no Argentīnas "lielā piecinieka" komandām. Racing kļuva par pirmo komandu pasaulē, kas par savas valsts čempioniem kļuva septiņus gadus pēc kārtas. Tas kļuva arī par pirmo Argentīnas klubu, kas ieguva Starpkontinentālo kausu.
Kopumā komanda ir izcīnījusi 18 Argentīnas čempionu titulus, kā arī 15 Argentīnas nacionālos kausus. Komanda izcīnījusi arī vienu Copa Libertadores un vienu Supercopa Libertadores.
Māras aleja
Māras aleja ir iela Rīgā, Zemgales priekšpilsētā, Āgenskalnā. Aleja sākas krustojumā ar Ojāra Vācieša ielu un beidzas krustojumā ar Saules aleju. Kopējais ielas garums ir 250 metri, tā ir klāta ar asfalta segumu un visā garumā ir gājēju celiņš bez autotransporta satiksmes. Māras alejas nepāra numuru pusē ir dzīvojamo ēku apbūve. Ielas pretējā pusē atrodas Māras dīķis.
Māras aleja ir izveidota 1932. gadā ar šo pašu nosaukumu.
Ielu savienojumi
Māras aleja ir savienota ar šādām ielām:
Mačala
Ekonomika
Mačala ir apkārtnē esošās lauksaimniecības industrijas komerciālais centrs. Lielā apjomā tiek audzēti banāni, kafija un kakao. Banānu industrija ir īpaši orientēta eksportam un ir sevišķi nozīmīga pilsētas ekonomikā. Banāni tiek pārkrauti tuvējā Bolivāra ostā. Mačalas ģeogrāfiskais ievietojums Gvajakilas tuvumā to padara arī par nozīmīgu transporta mezglu. Ceļotāji, kuri dodas uz dienvidiem Peru virzienā vai uz ziemeļiem Gvakajilas virzienā, dodas cauri pilsētai. Pilsēta nav īpaši populāra Ekvadoras vai ārvalstu tūristu vidū, lai arī tā izvietojusies tuvu Klusajam okeānam un tā pludmalēm. 2007. gadā piepilsētā tika atklāts pirmais lielveikals ar kinoteātri.
Transports
Santarosas Starptautiskā lidosta (IATA: ETR, ICAO: SERO) ir pilsētas galvenā lidosta. Uz galvaspilsētu Kito regulārus reisus nodrošina Ekvadoras lidsabiedrība TAME.
Ihtioloģija
Ihtioloģija (, ichthys — ‘zivis’;, logos — ‘mācība’) ir zooloģijas nozare, kurā tiek pētītas zivis — to uzbūve, uzvedība, attīstība, evolūcija, sistemātika un citas lietas saistībā ar tām. Ihtioloģija ir cieši saistīta ar tādām zinātnes nozarēm kā hidrobioloģiju, jūras bioloģiju, limnoloģiju, hidroloģiju un citām zinātnēm, kas saistītas ar ūdeni.
Sjerranevada (ASV)
Sjerranevada (en) ir kalnu grēda ASV rietumos Kalifornijā (neliela tās daļa Nevadā) starp Centrālo ieleju rietumos un Lielo Baseinu austrumos.
Sjerranevadā ierīkoti 3 nacionālie parki, to vidū Josemitu nacionālais parks. Sjerranevadas rietumu nogāzes ir vienīgā vieta pasaulē, kur dabiski aug mamutkoks jeb milzu sekvoja (Sequoiadendron giganteum).
Ukraine International Airlines
Ukraine International Airlines (UIA) (uk) ir Ukrainas nacionālā aviokompānija un lielākā lidsabiedrība valstī. Tās galvenā mītne atrodas Kijivā, un bāzes lidosta ir Borispiļas starptautiskā lidosta. Lidsabiedrība apkalpo vietējos un starptautiskos pasažieru un kravas lidojumus uz Eiropu, Vidējiem Austrumiem, ASV un Āziju.
Vēsture
Lidsabiedrība tika izveidota un uzsāka darbību  ar lidojumu Kijiva—Londona. Tas bija viens no pirmajiem uzņēmumiem Ukrainā ar kopīgiem ieguldījumiem ar ārzemju kapitālu un pirmā lidsabiedrība bijušajā PSRS, kas izmantoja jauno Boeing 737 lidmašīnu. Dibinātāji bija Ukrainas Civilās aviācijas acociācija un Guinness Peat Aviation (GPA), Īrijas lidaparātu izpirkumnomas uzņēmums. 1996. gadā par līdzīpašniekiem kļuva Austrian Airlines un Swissair, investējot 9 miljonus ASV dolāru.
1994. gada 13. novembrī kompānija uzsāka kravas pārvadājumus ar Boeing 737-200, lidojot uz Londonu un Amsterdamu. Šobrīd kravas pārvadājumiem tiek izmantots Boeing 737-300F lidaparāts.
2000. gadā par līdzīpašnieku kļuva Eiropas Rekonstrukcijas un attīstības banka, investējot 5,4 miljonus ASV dolāru. 2006. gadā UIA pieņēma jaunu klasifikācijas sistēmu kravas lidojumiem, kas ļāva kompānijai pārvadāt plašāku preču kāstu. Tika ieviests arī eksprespārvadājumu pakalpojums.
2011. gada februārī Ukrainas valdība pārdeva savu 61,6% daļu trim esošajiem mazākuma akcionāriem par 36,2 miljoniem USD. Šobrīd kompānija pieder Ukrainas uzņēmumam Capital Investment Project LLC (74%) un Kiprā reģistrētajam uzņemamam Ontobet Promotions Limited (26%)
Andrē Rūzvelts
Kornēlijs Luijs Andrē Rūzvelts (fr; dzimis, miris ) bija Francijā dzimis amerikāņu filmu veidotājs un kūrortviesnīcas vadītājs. Izcīnījis zelta medaļu regbijā 1900. gada vasaras olimpiskajās spēlēs.
1900. gada vasaras olimpiskajās spēlēs Rūzvelts bija viens no Jauktās komandas regbija komandas (Union des Sociétés Françaises) spēlētājiem, kuri olimpiskajā regbija turnīrā izcīnīja zelta medaļu.
Bruno Oja
Bruno Oja (et, skatuves vārds Bruno O’Ya; Tallinā —  Tartu) bija igauņu un padomju teātra un kino aktieris, kā arī dziedātājs. No 1960. gadu beigām dzīvoja un darbojās galvenokārt Polijā. Ievērojamu dzīves posmu nodzīvojis arī Rīgā.
Izglītība un pirmie darba gadi
Bruno Oja dzimis Tallinā. No piecu gadu vecuma sācis mācīties klavierspēli pie igauņu komponista un pedagoga Eugena Kappa. Vēlāk studējis un strādājis visdažādākajās darba vietās un arodos, tostarp brīvajā laikā aizrāvies ar mūziku, sportu, pantomīmu, aktierspēli.
Tartu Universitātē un vēlāk Maskavā studējis medicīnu. Spēlējis PSRS (1952. gadā) un Latvijas PSR basketbola izlasēs, kā arī Latvijas PSR ūdenspolo izlasē. Līdz profesionāla aktiera karjeras uzsākšanai strādājis dažādus gadījuma darbus — pulētājs (VEF), krāvējs, u.c.
Dzīvojot Rīgā, no darba un sporta brīvajā laikā aizrāvies ar mūziku (spēlējis ģitāru un kontrabasu, dziedājis), kā arī pantomīmu un aktiermākslu. No 1956. — 1964. gadam strādājis LPSR Skolotāju nama estrādes orķestrī, no 1959. gada kā solists. Vienlaikus spēlējis ģitāru un dziedājis dažādos muzikālos sastāvos vairākos Rīgas restorānos.
Kino karjera
Paralēli muzikālajai darbībai no 1959. gada uzsācis arī kinoaktiera gaitas. Strādājis pie lomām dažādās PSRS kinostudijās — Mosfilm, Lenfilm, M. Gorkija kinostudijā, Belarusfilm, Lietuvas kinostudijā, Rīgas Kinostudijā, vēlāk, pārceļoties uz dzīvi Polijā, strādājis dažādās Polijas kinokompānijās (Kamera, Iluzions), kā arī VDR kinokompānijā DEFA.
Par Broņusa lomu spēlfilmā "Neviens negribēja mirt" (1966) saņēmis PSRS Valsts prēmiju.
1971. gadā filmējies Rīgas Kinostudijas spēlfilmā "Tauriņdeja", kas uzņemta pēc Zigmunda Skujiņa romāna "Karjera" motīviem.
Igauņu filmās sācis spēlēt tikai pēdējos dzīves gados 21. gadsimtā.
Privātā dzīve
Bruno Oja bija cilvēks ar daudziem talantiem un interesēm, kuras nemitīgi mainījās un lielā mērā veidoja viņa karjeru un dzīvi. Bieži Oja ir ticis uztverts kā dēkainis un avantūrists, kas apgrūtinājis viņa attiecības ar birokrātiju gan savā dzimtenē Igaunijā, gan Maskavā.
Bruno Ojas dzīvi var raksturot arī ar nemitīgu pārcelšanos no vienas dzīves vietas uz otru. No Tallinas uz Rīgu, no Rīgas uz Maskavu, no Maskavas uz Vroclavu.
Rīgā Bruno Oja pirmām kārtām ieguva slavu kā harizmātisks un ekspresīvs deju vakaru vadītājs un dziedātājs. Vēlāk īpašu latviešu publikas atzinību ieguva arī filma ar Bruno Oju galvenajā lomā "Tauriņdeja", kurā scenārists aprakstījis paša Ojas vētraino dzīvi.
1966. gadā PSRS un Polijas kopražojuma spēlfilmas uzņemšanas laikā Oja iepazinās ar poļu sievieti un nekavējoties ar to apprecējās, nodrošinot savu pārcelšanos no PSRS tuvāk Rietumiem, kas izsauca kritiku padomju iestādēs un apgrūtināja viņa turpmāko filmēšanos padomju filmās. Sākotnēji Oja strādāja Vroclavas kultūras centrā, bet drīz vien kļuva par pieprasītu kinolomu atveidotāju dažādās Polijas kinokompānijās.
Bijis 4 reizes precējies, ir viena meita.
Pēc Igaunijas neatkarības atjaunošanas Oja atgriezās Igaunijā. Izveidoja savu uzņēmumu, kas vēlāk bankrotēja. Mūža pēdējos gadus pavadījis klusu dzīvi Tartu pilsētā, strādājot bērnu un jauniešu interešu centrā par pasniedzēju un rakstot memuārus ("Viesis šajā zemē", 2000). Miris 2002. gada 9. oktobra rītā.
Džimijs Vilsons
Džimijs Vilsons apguva tēlotājmākslu Holivudā, viņš piedalījās Maikla Džeksona producētajā mūziklā Sisterella. Vēlāk viņš pārcēlās uz Vāciju, lai attēlotu Baraku Obamu mūziklā Hope! – Das Obama Musical. 2012. gadā Džimijs Vilsons piedalījās šova Must Be the Music Polijas versijas trešajā sezonā, kur viņš zaudēja pusfinālos.
Gurdžaani
Gurdžaani (ka) ir pilsēta Gruzijā, Kahetijas mharē, Gurdžaani municipalitātes centrs. Izvietojusies valsts ziemeļaustrumos Alazani ielejas malā Gombori grēdas pakājē 122 km no valsts galvaspilsētas Tbilisi. Nozīmīgs Gruzijas vīnkopības un vīna ražošanas centrs.
Vēsture
Kā ciems vēstures avotos pirmoreiz minēta 16. gadsimtā. 19. gadsimtā atklātas dziednieciskās dūņas Ahtalishevi upes palienē, bet 1920. gados izveidots Ahtalas balneoloģiskais kūrorts. 1929.—1930. gados Gurdžaani bija Kahetijas apriņķa centrs. 1934. gadā piešķirts pilsētas statuss.
Simeons Ivanovičs Lepnais
Simeons Ivanovičs Lepnais (ru; dzimis, miris ) bija Maskavas kņazs un Vladimiras lielkņazs no 1340. līdz 1353. gadam. Turpināja savā tēva, Ivana Kaļitas politiku, darbojoties kā Zelta Ordas Krievzemes vietvaldis. Karoja ar Novgorodu un Lietuvu, tomēr maz iesaistījās krievu kņazu savstarpējās cīņās. 1348. gadā no Novgorodas atdalījās Pleskavas republika. 1353. gadā Simeons Lepnais kopā ar bērniem nomira mēra epidēmijā.
Klonālie augi
Klonālie augi ir tādi augi, kas vairojas bezdzimumiski, radot veģetatīvus pēcnācējus, kuri paliek piesaistīti vecākiem vismaz līdz brīdim, kad tie ir izveidojušies. Klonālo augu sugas ir plaši izplatītas, dominē dažādos biotopos, un tām ir nozīmīga loma bioloģiskās daudzveidības uzturēšanā, ekosistēmas funkcijās un bioloģiskajā invāzijā. Klonālos augus vienkārši var uzskatīt par veģetatīvās (bezdzimuma) vairošanās veidu, jo klonālā organisma jeb ģenetas individuālie komponenti jeb rameti ir salīdzinoši neatkarīgi un pēc atdalīšanas no ģenetas veido pilnīgi patstāvīgu organismu, kas var iegūt barības vielas un ūdeni, veikt fotosintēzi, uzglabāt rezerves vielas, izplatīties veģetatīvi un vairoties ģeneratīvi.
Klonālie augšanas orgāni
Klonālie augšanas orgāni ir auga morfoloģiskā vienība, kas nes pumpuru banku un nodrošina vaskulārus savienojumus starp dzinumiem. Klonālos augšanas orgānus raksturo:
Zināšanas par klonālo augšanas orgānu nozīmi augu augšanā ir noderīgas, lai prognozētu augu izturēšanos stresa un traucētās vidēs. Daži augi izdzīvošanai prasa dažus klonālās augšanas orgānus, tādus klonālās augšanas orgānus sauc par nepieciešamajiem klonālās augšanas orgāniem. Vides apstākļi, piemēram, augsta uzturvielu pieejamība vai zems konkurences līmenis, var izraisīt papildus klonālās augšanas orgānu veidošanos. Klonālās augšanas orgāni, kas veidojas tikai pēc traumas un neveidojas uz neskartiem augiem, ir atjaunojošie.
Augu klonisko augšanu nodrošina morfoloģiski dažādi orgāni, kas funkcionāli nav līdzvērtīgi. Līdz ar to šie klonālie augšanas orgānu tipi var noteikt funkcionālās iezīmes, kas saistītas ar klonālitāti. Augi var viegli pārslēgties evolūcijā starp atsevišķiem klonālajiem augšanas orgānu tipiem un starp klonālajiem un ne-klonālajiem ieradumiem. Klonālās iezīmes stipri ierobežo atsevišķi klonālie augšanas orgānu tipi, bet jāņem vērā, ka augi var pārvarēt šos ierobežojumus, pielāgojot savu morfoloģiju.
Klonālie augšanas orgānu veidi tiek norobežoti, izmantojot augu morfoloģiju: klonālā augšanas orgāna izcelsme (kāts, sakne, lapa), tā izvietojums attiecībā pret augsnes virsmu (virszemes, zem zemes), tā uzglabāšanas funkcija. Klonālo augšanas orgānu klasifikācijā ietilpst 17 kategorijas:
Klonālā integrācija
Klonālā integrācija attiecas uz resursu translokāciju un informācijas saziņu starp klonālo augu rametiem. Klonālās integrācijas dēļ klonālajām augu sugām piemīt virkne savdabīgu atribūtu: plastika, reaģējot uz lokāliem un apkārtējiem apstākļiem, pienākumu dalīšana ar orgānu specializāciju, lai iegūtu vietēji bagātīgus resursus, barošanās īpašības, selektīvi ievietojot rametes bagātīgos resursos, un izvairīšanās no intraklonālas konkurences. Klonālajai integrācijai ir ļoti dziļas ekoloģiskas sekas attiecībā uz klonālajiem augiem. Tas ļauj klonālajiem augiem efektīvi tikt galā ar vides neviendabīgumu, mazinot vietējo resursu trūkumu, buferizējot vides stresu un traucējumus, ietekmējot konkurētspēju, palielinot invazivitāti un mainot sugu sastāvu un invāziju lielumu kopienas līmenī.
Klonālie augi datubāzēs
CLOPLA1 (CLOnal PLAnts, versija 1) ir datubāze par klonuālo augšanu Centrāleiropas augos. Klonu augšanas veidi tika klasificēti 27 tipos, atspoguļojot klonu augšanas orgānu pirmavotus, to morfoloģiju un funkcijas. Datu bāzē ir 2923 sugas. CLOPLA2 (CLOnal PLAnts, 2. versija) ir paplašināta CLOPLA1 datu bāzes versija. Papildus klonālās augšanas veidiem atsevišķām sugām ir pievienoti 25 mainīgie, vai nu tieši, vai netieši saistīti ar klonu augšanu. CLOPLA3 (CLOnal PLAnts, 3. versija) ir jauna, pilnībā uz atsaucēm balstīta datu bāze. Tā aptver gan klonālās augšanas veidus, kas tika klasificēti agrāk, gan daudzas augu iezīmes, kas galvenokārt izvēlētas kā potenciāli interesantas lietotājiem, kurus interesē klonālo augu funkcionāla reakcija uz dažāda veida traucējumiem. Šī datu bāze daļēji pārklājas ar LEDA datu bāzi, kurai autori sagatavoja augu īpašības attiecībā uz klonālo augšanu.
Klonālo augu kolonijas
Klonālo augu kolonija ir ģenētiski identisku augu grupa, kas auguši noteiktā vietā, un to izcelsme ir veģetatīva no viena priekšteča. Augos indivīds šādā populācijā tiek saukts par rametu. Lai gan daudzi augi vairojas, ražojot sēklas, dažos augos reprodukcija notiek ar pazemes stoloniem vai sakneņiem. Virs zemes šie augi visbiežāk šķiet atšķirīgi indivīdi, bet pazemē tie paliek savstarpēji saistīti un visi ir viena auga kloni. Tomēr ne vienmēr ir viegli atpazīt klonisku koloniju, īpaši, ja tā izplatās pazemē un vairojas dzimumiski.Īpaši bieži izplatīti klonālie augi ir tieši piekrastes biotopos, kur līdz pat 75 % visu sugu ir ar klonālo augšanas formu.
Ozupine
Ozupine ir ciems Ciblas pagastā, Ciblas novadā. Atrodas 287 km attālumā no Rīgas.
Sakši
Sakši bija ģermāņu cilšu grupa, kura vēsturiski dzīvoja Ziemeļjūras piekrastes rajonos, Lejassaksijas federālajā zemē. Liela daļa no sakšiem viduslaiku sākumā pārcēlās dzīvot uz Lielbritānijas salu un bija viena no grupām, kas veidoja anglosakšus, kuri pēc tam izveidoja pirmo apvienoto Anglijas karalisti. Daļa no sakšu ciltīm palika uz dzīvi mūsdienu Vācijas teritorijā, kur tos pakļāva franki, viņu apdzīvotā teritorija 843. gadā tika iekļauta Austrumfranku karalistē.
IX gadsimtā tagadējos Vācijas dienvidaustrumos izveidojās Saksijas hercogiste, kuras iedzīvotāji nebija sakši un tās nosaukumā vārds "Saksija" tika iekļauts dinastisku iemeslu dēļ. Tagad šai rajonā, sauktā par Augšsaksiju, atrodas federālās zemes, kuras ietver šo nosaukumu — Saksijas brīvvalsts un Saksija-Anhalte.
Daļa sakšu kopā ar citiem ģermāņiem XII gadsimtā un pēc tā devās kolonizēt Transilvāniju tagadējā Rumānijā, kur līdz šodienai saglabājusies tā saucamo Transilvānijas sakšu kopiena.
Nardus
Nardus var būt:
Harisons Smits
Harisons Prezerveds Smits (en; dzimis, miris ) bija amerikāņu vieglatlēts, 1900. gada vasaras olimpisko spēļu dalībnieks.
Smits 1900. gada vasaras olimpiskajās spēlēs Parīzē startēja 800 metru skriešanas disciplīnā. Šajā disciplīnā viņš startēja tikai kvalifikācijas kārtas skrējienā un finālam nekvalificējās.
Lielupes grīvas pļavas
Lielupes grīvas pļavas ir dabas liegums Jūrmalā. Izvietojies Lielupes abos krastos, sastāv no sešām savstarpēji nesaistītām daļām. Dabas liegums izveidots 2004. gadā, lai aizsargātu Lielupes grīvā sastopamu Latvijā ļoti retu un izzūdošu pļavu veidu – jūrmalas pļavas, pļavas ar zilgano molīniju u.c. (kopā 11 veidu), gan arī īpaši retu augu sugu — purva mātsakni, kam šeit ir Latvijā bagātākā atradne. Lieguma teritorijā ir sastopamas arī 12 citas Latvijā īpaši aizsargājamas augu sugas: jumstiņu gladiola, orhideju dzimtas augi (Baltijas dzegužpirkstīte, plankumainā dzegužpirkstīte, stāvlapu dzegušpirkstīte) un ar iesāļām piejūras augsnēm saistīti augi (jūrmalas āžloks, jūrmalas pienzāle, Žerāra donis). Natura 2000 teritorija.
Jihlava
Jihlava (cz) ir pilsēta Čehijā, Visočinas apgabala Visočinas apgabala un Jihlavas apriņķa centrs pie Jihlavas upes.
Rosario Central
Club Atlético Rosario Central ir profesionāls Argentīnas sporta klubs no Rosario. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.
Jihlava
Vēsture
Rakstos pirmoreiz minēta ap 1233. gadu. Dibināta 12. gadsimta otrajā pusē, par dibināšanas notikumiem ir dažādi tautas nostāsti. Jihlava ir sens sudraba ieguves centrs. No viduslaikiem pilsētas iedzīvotāju vairums bija vācieši, veidojot etnisku anklāvu čehu iedzīvotāju vidū. Gadsimtu gaitā Jihlavas (de) vācu iedzīvotāji radīja savdabīgu kultūras vidi. Husītu karu laikā pilsēta palika uzticīga katoļticībai, tāpēc vairākas reizes tika aplenkta. Trīsdesmitgadu kara laikā pilsētu divreiz ieņēma zviedri. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Pēc Otrā pasaules kara, pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada — Čehijā.
Rosario Central
Klubs tika dibināts 1889. gadā un tas savas mājas spēles aizvada Estadio Gigante de Arroyito stadiona, kurā ir 41 654 skatītāju vietas. Rosario Central četras reizes ir uzvarējis Argentīnas pirmajā divīzijā, kā arī izcīnījis sešus Argentīnas nacionālos kausus. Starptautiski komanda 1995. gadā ieguva Copa Conmebol trofeju.
Klubam vislielākā sāncensība ir ar citu Rosario komandu Newell's Old Boys.
Jihlava
Sports
Pilsētā bāzēta hokeja komanda Jihlavas "Dukla", kas laika posmā no 1967. līdz 1991. gadam 12 reizes kļuvusi par Čehoslovākijas hokeja līgas čempioni.
Cilvēki
Jihlava ir autosportista Martina Prokopa (Martin Prokop, 1982) un hokejista Jirži Šlēgra (Jiří Šlégr, 1971) dzimtā pilsēta. Pilsētā mācījies komponists Jans Duseks (Jan Ladislav Dussek, 1760—1812). Jihlavā bērnību pavadījis austriešu komponists Gustavs Mālers (Gustav Mahler‎, 1860—1911).
Mežslokas
Mežslokas ir ciems Alūksnes novada Ilzenes pagastā. Atrodas pagasta ziemeļrietumu daļā 6 km no pagasta centra Jaunzemiem, 33 km no novada centra Alūksnes un 180 km no Rīgas.
Pols Rubenss
Pols Rubenfelds (en, dzimis, miris ), plašāk zināms kā Pols Rubenss (Paul Reubens), bija amerikāņu aktieris un komiķis, plašāk pazīstams ar Pī Vī Hermana lomas atveidošanu.
Rubenss 70. gados pievienojās Losandželosas trupai Groundlings, kur sāka savu karjeru kā improvizācijas komiķis un skatuves aktieris. Tieši ar Groundlings Rubenss izveidoja Pī-vī tēlu. Pēc neveiksmīgas noklausīšanās Saturday Night Live šovam, Rubenss 1981. gadā debitēja kā Pī Vī priekšnesumā The Pee-wee Herman Show. Pī Vī uzreiz kļuva par kulta figūru, un nākamajā desmitgadē Rubenss visas savas publiskās uzstāšanās un intervijas viņš veica kā Pī Vī. Viņš producēja un sarakstīja scenāriju spēlfilmai "Pī Vī lielais piedzīvojums" (Pee-wee's Big Adventure, 1985), kuru režisēja Tims Bērtons un kas guva finansiālus panākumus un saņema pozitīvas kritiķu atsauksmes. Tā turpinājums Big Top Pee-wee (1988) bija mazāk veiksmīgs. Laikā no 1986. līdz 1990. gadam Rubenss filmējās Pī Vī lomā CBS sestdienas rīta bērnu programmā Pee-wee's Playhouse.
1991. gadā Rubensu arestēja par nepiedienīgu uzvedību pieaugušo kinoteātrī Sarasotā, Floridā. Arests izraisīja nacionālo mediju uzmanības ķēdes reakciju, lai gan viņš saņēma atbalstu no izklaides industrijas pārstāvjiem. Arests atlika Rubensa iesaistīšanos lielos projektos līdz 1999. gadam, kad viņš piedalījās vairākos liela budžeta projektos, tostarp filmās "Noslēpumainie varoņi" (Mystery Men, 1999) un "Kokaīns" (Blow, 2001). Pēc tam Rubenss sāka sniegt intervijas kā pats, nevis kā Pī Vī.
Rubenss piedalījies daudzos seriālos, piemēram, Murphy Brown, 30 Rock, Portlandia un "Melnais saraksts". 2010. gadā viņš atdzīvināja izrādi The Pee-wee Herman Show, ar kuru viņš uzstājās Losandželosā un Brodvejā. 2016. gadā viņš piedalījās Netflix filmā Pee-wee's Big Holiday atkārtojot Pī Vī Hermana lomu.
Rubensa Pī Vī varonis saglabāja ilgstošu popularitāti gan bērnu, gan pieaugušo vidū. Playhouse ieguva 15 Emmy balvas, un 2000. gados to atkal demonstrēja nakts televīzijā, kuru TV Guide ierindoja starp desmit labākajām kulta klasiskajām televīzijas programmām. Rubenss nomira 2023. gada jūlijā no vēža.
2005. gada Olaines domes vēlēšanas
'''2005. gada Olaines domes vēlēšanas''' notika 2005. gada Latvijas pašvaldību vēlēšanās.
Veču revanšs
"Veču revanšs" (en) ir 2013. gada ASV sporta komēdija, kuras režisors un viens no producentiem ir Pīters Segals. Galvenās lomas atveido Roberts De Niro, Silvestrs Stallone, Kevins Hārts, Alans Ārkins, Džons Berntāls un Kima Beisingere. Filmas pirmizrāde notika.
Diviem boksa konkurentiem, kuri strauji noveco un jau ir pensijā, liek atgriezties boksa laukumā, lai atkal stātos viens otram pretī 30 gadus pēc abu pēdējās savstarpējās cīņas.
Paleozojs
Paleozojs (el, palaios — ‘sens, vecs’) ir ģeoloģiskās laika skalas ēra, kas ietilpst fanerozoja eonā, un sīkāk dalās 6 ģeoloģiskajos periodos: kembrijā, ordovikā, silūrā, devonā, karbonā un permā. Paleozojs sākās aptuveni 542 miljoni gadu pirms mūsdienām un beidzās 251 miljoni gadu pirms mūsdienām, kad notika tā sauktā perma-triasa izmiršana. Pirms paleozoja bija neoproterozojs, bet pēc tam — mezozojs.
Paleozoja ērā notika krasas Zemes ģeoloģiskas, klimata un evolūcijas pārmaiņas. Kembrija periodā notika straujš dzīvas dabas daudzveidības pieaugums, kas tiek saukts arī par kembrija eksploziju. Devona periodā radās pirmie sauszemes augi, kā arī pirmie sauszemes mugurkaulnieki.
Ožorgi
Ožorgi ir ciems Blontu pagastā, Ciblas novadā. Atrodas 280 km attālumā no Rīgas.
Ciema apkārtnē atrodas Blontu dīķi.
Lisjēns Lesna
Lisjēns Lesna (fr; –) bija Francijas šosejas riteņbraucējs. Lesna uzvarēja 1901. un 1902. gada Parīze—Rubē sacensībās. Uzvarējis arī 1894. un 1901. gada Bordo—Parīze sacensībās.
Saulaine (Priekules pagasts)
Saulaine (agrāk arī Saulaines un Zvaigznes) ir ciems Kurzemē, Dienvidkurzemes novada Priekules pagastā uz rietumiem no Priekules, faktiski tās daļa.
Elisone Dženija
Elisone Brūksa Dženija (en, dzimusi ) ir ASV aktrise. Būdama izcila raksturlomu aktrise saņēmusi dažādus apbalvojumus, tostarp Amerikas Kinoakadēmijas balvu, septiņas Primetime Emmy balvas, BAFTA kino balvu un Zelta globusa balvu.
Dzimusi Bostonā, Masačūsetsā, augusi Deitonā, Ohaio. 1984. gada vasarā pēc Kenjona koledžas absolvēšanas Dženija uzsāka studijas Karaliskajā dramatiskās mākslas akadēmijā. Vairākus gadus viņa kino un televīzijā atveidoja nelielas un titros neminētas lomas, līdz viņa atveidoja C. J. Kregu NBC politiskajā seriālā "Rietumu spārns" (The West Wing, 1999—2006), par ko saņēma četras Primetime Emmy balvas. Šis tēls seriāla demonstrēšanas laikā bija ļoti populārs un vēlāk atzīts par vienu no lieliskākajiem sieviešu tēliem ASV televīzijas vēsturē. 2014. gadā viņa ieguva Primetime Emmy balvu par Margaretas Skallijas lomu kanāla Showtime seriālā "Seksa meistari" (Masters of Sex). Kopš 2013. gada viņa atveidoja cinisku no narkomānijas atlabstošu sievieti CBS situāciju komēdijā "Mamma" (Mom). Par lomu šajā seriālā viņu nominēja piecām Primetime Emmy balvām, no kurām ieguva divas.
Dženija savu profesionālo skatuves karjeru uzsāka ar Ofbrodvejas iestudējumu Ladies, turpinot ar neskaitāmām lomām līdzīgos iestudējumos 1996. gadā viņa debitēja Brodvejā lugā Present Laughter. Viņa ieguvusi Drama Desk balvas un Tony balvas nomināciju.
Filmējusies filmās Private Parts (1997), "Pamatkrāsas" (1998), "Spītnieces savaldīšana" (1999), "Neiedomājami skaista" (1999), "Amerikāņu skaistums" (1999), "Stundas" (2002), "Matu laka" (2007), "Džuno" (2007), "Kalpone" (2011), The Way, Way Back (2013), "Tamija" (2014), "Spiegs" (2015), Tallulah (2016), "Mis Peregrīnas nams brīnumbērniem" (2016) un "Meitene vilcienā" (2016). Par lomu 2017. gada filmā "Es, Tonija" Dženija saņēma pozitīvu kritiku un Kinoakadēmijas balvu kategorijā "Labākā aktrise otrā plāna lomā".
Ptychodictyon sulcatum
Ptychodictyon sulcatum ir diplakantīdu akantodu suga. Tās pārstāvji bija izplatīti vidusdevonā, narvas un arukilas svītās, Galvenajā devona laukā, Vācijas ziemeļos un Špicbergenas rietumos. Šīm zivīm ir zināmas tikai zvīņas. Veseli ķermeņi nav atrasti.
Ziemeļegejas perifērija
Ziemeļegejas perifērija (gr. Περιφέρεια Βορείου Αιγαίου) ir otrā līmeņa administratīvi teritoriālā vienība (perifērija) Grieķijas austrumu daļā, kurā ietilpst Egejas jūras ziemeļu salas. Izņēmums ir Tasas un Samotrākes salas, kas ietilpst Austrummaķedonijas un Trāķijas perifērijā, kā arī Imrozas (Gekčeadas) un Tenedas (Bozdžadas) salas, kas pieder Turcijai. Ziemeļegejas perifērija tika izveidota 1987. gada administratīvās reformas ietvaros. Ar "Kallikratis" programmas apstiprināšanu 2010. gadā tika definētas un paplašinātas administratīvās pilnvaras. Kopā ar Dienvidegejas perifēriju to pārrauga Egejas decentralizētā pārvalde, kas atrodas Pirejā. Bet Ziemeļegejas perifērijas administratīvais centrs atrodas Mitilini pilsētā, Lesbas salā.
Līdz 2010. gada reformai perifēriju veidoja trīs prefektūras (Sama, Hija un Lesba). Tagad tā ir sadalīta piecās reģionālajās vienībās: Lesba, Hija, Ikarija, Lemna un Sama.
Reģiona gubernators (periferiarhs) ir Kristiāna Kalogiru (Jaunā Demokrātija), kura 2014. gada 2. oktobrī pēc vietējām vēlēšanām nomainīja Nasosu Gjakali.
Club Atlético Sarmiento
Club Atlético Sarmiento ir profesionāls Argentīnas sporta klubs no Huninas apgabala, Buenosairesas aglomerācijā. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.
Klubs tika dibināts 1911. gadā un tas savas mājas spēles aizvada Estadio Eva Perón stadionā, kurā ir 22 000 skatītāju vietas.
Zāģeri
Zāģeri ir ciems Cēsu novada Amatas pagastā. Atrodas pagasta ziemeļu daļā 4 km no pagasta centra Ģikšiem, 19 km no novada centra Cēsīm un 88 km no Rīgas.
Apdzīvotā vieta atrodas nomaļus no autoceļa P31, pie Nedienes upes ietekas Zāģeru dīķī. Pie tā atrodas bijušās Zāģeru dzirnavas un iekārtots viesu nams.
Rīgas pareizticīgo sieviešu klosteris
Rīgas Svētās Trīsvienības-Sergija sieviešu pareizticīgo klosteris  atrodas Krišjāņa Barona ielā 126, Rīgā, Latvijā. Klostera teritorijā vēl atrodas Svētā Radoņežas Sergija baznīca un Svētās Trīsvienības katedrāle.
Dibināts 1892. gadā ar Svētās Trīsvienības sieviešu pareiztīco kopienas nosaukumu. 1902. gadā iegūts pašreizējais nosaukums. Klosteri dibināja Sanktpēterburgas kņazu Mansurovu dzimta. Bija pieejama bezmaksas ēdnīca, bērnu patversme, meiteņu skola. 1893. gadā tika pievienota Pateicības kapela, 1899. gadā — Valgundes Kristus Apskaidrošanās klosteris.
Apbūves projektu 19. gadsimta 90. gadu sākumā izstrādājis Sanktpēterburgas arhitekts V. Veļičko. Klosterim bija paredzētas divas baznīcas, mūķeņu dzīvojamā ēka, meiteņu kristīgā skola, vairākas saimnieciskās ēkas, patversme, pagalms u.c. ēkas. Projektu realizēja vienīgi daļēji. Sākumā klostera teritorija atradās starp tagadējo Krišjāņa Barona, Pērnavas, Aleksandra Čaka un Ērgļu ielu (20. gadsimta sākumā tās nosaukums bija Sergija iela), padomju laikā teritorija tika samazināta.
Mads (filma)
"Mads" (en) ir 2012. gada drāma, kuras režisors un scenārija autors ir Džefs Nikolss. Galvenās lomas atveido Metjū Makonahijs, Tajs Šeridans, Džeikobs Loflends, Sems Šeperds un Rīza Viterspūna. Filmas pirmizrāde notika Kannu filmu festivālā.
Divi 14 gadus veci zēni, Elliss un Nekbouns, satiek Madu, kuram dzen pēdas. Elliss un Nekbouns noslēdz paktu, lai palīdzētu Madam izbēgt no sekotājiem, kā arī atrast viņa draudzeni Džuniperu.
Šerona Stouna
Šerona Ivonne Stouna (en; dzimusi ) ir amerikāņu aktrise, filmu producente un bijusī modele.
Plašākai sabiedrībai kļuvusi pazīstama pēc filmēšanās erotiskajā trillerī "Pamatinstinkts" (1992). Tikusi nominēta Amerikas Kinoakadēmijas balvai un saņēmusi Zelta globusa balvu kā labākā aktrise par lomu filmā "Kazino" (1995). Stouna ir saņēmusi Primetime Emmy balvu par lomu TV seriālā The Practice (2004), kā arī MTV Movie balvu (1993) par lomu filmā "Pamatinstinkts". 1995. gadā Stounai piešķīra zvaigzni Holivudas Slavas alejā.
Paper Soldiers
Paper Soldiers ir 2002. gada ASV kriminālkomēdija, kuras režisori ir Deimons Dešs un Deivids Deniels. Galvenās lomas atveido Bīnijs Sigels, Kevins Hārts, Steisija Deša, Maikls Rapaports, Memfiss Blīks, Noreaga, Tifānija Vitersa un Jay-Z.
Filmas sižets seko pārāk dedzīga kramplauža Šona karjeras līkločiem.
Tēbas (Ēģipte)
Tēbas (, Thēbai) bija pilsēta Senajā Ēģiptē, kas atradās apmēram 800 km uz dienvidiem no Vidusjūras, Nīlas upes austrumu krastā mūsdienu Luksoras pilsētā. Tēbas vairākas reizes bija Senās Ēģiptes galvaspilsēta: laikā no 2060. līdz 1785. gadam p.m.ē., no 1580. līdz apmēram 1353. gadam p.m.ē. un no apmēram 1332. līdz 1085. gadam p.m.ē.
88. gadā p.m.ē. Tēbas nopostīja Ptolemaja IX Sotēra karaspēks, lai apspiestu tautas masu sacelšanos. 19. gadsimta pirmajā pusē tika uzsākti arheoloģiskie izrakumi, tikuši atrasti vairāki tempļi, kā arī citas ēkas. 1979. gadā Tēbas un tās nekropole tika iekļauta UNESCO Pasaules mantojuma sarakstā.
Atsāpināšana
Atsāpināšana — sāpju un ciešanu mazināšana, uzlabojot dzīves kvalitāti, cilvēkiem, kuri dzīvo ar sāpēm.
Sāpju intensitātes novērtēšana
Izvēloties piemēroto ārstēšanas veidu, vispirms jānovērtē sāpju ilgumu un intensitāti. Sāpju intensitāti nosaka ar pacienta sūdzībām. Ir pieejami viendimensiju un daudzdimensiju skalas sāpju novērtēšanai. Viendimensiju sāpju novērtēšanas testu piemēri ir sejas tests un ciparu skala. Daudzdimensiju sāpju novērtēšanas testa piemērs ir McGill Pain Questionnaire – aptaujas anketa, ar kuru var novērtēt sāpju intensitāti, raksturu un vietu, un dažos gadījumos sāpju ietekmi uz cilvēka aktivitāti un garastāvokli.
Rīgas Svētā Radoņežas Sergija baznīca
Rīgas Svētā Radoņežas Sergija pareizticīgo baznīca ir Latvijas Pareizticīgās Baznīcas dievnams Rīgā, Latvijā. Atrodas Rīgas pareizticīgo sieviešu klostera teritorijā Krišjāņa Barona ielā 126.
Baznīca celta no 1892. līdz 1893. gadam pēc arhitekta Jūliusa Pfeifera projekta. Celta no koka, poligonāla altāra apsīda, halles tipa garenbūve. Daļēji līdz mūsdienām ir saglabājies sākotnējais interjers. Johans Daniels Felsko izveidojis projektu baznīcā esošajam ozolkoka ikonostasam.
Georgs Zemmers
Georgs Zemmers jeb Juris Zemmers (,, dzimis 1849. gada 12. augustā, miris 1910. gada 30. martā) bija latviešu kara ārsts, īstenais valsts padomnieks, ģenerālmajors.
Dzīvesgājums
Miris 1910. gada 30. martā Pēterburgā.
Platform 1
Platform 1 jeb SharedSat 2141 (sākotnēji SharedSat 2) ir Bulgārijas uzņēmuma EnduroSat tehnoloģiju demonstrācijas pavadonis ar koplietošanas platformu vairākiem eksperimentiem. Tas orbītā tika palaists 2022. gada 25. maijā.
Uzbūve
Pavadoni izstrādāja Bulgārijas uzņēmums EnduroSat. Tas izgatavots CubeSat 6U formā (30 × 20 × 10 cm). Platformā var izvietot klientu dažādas kravas, un katrai tiek nodrošināta elektroenerģijas, datu apstrādes un tēmēšanas iespējas.
Platform 1 lielākās kravas ir Hypernova Space Technologies elektriskā dzinējspēka demonstrators un IBM ārmalas skaitļošanas iekārta, lai pārbaudītu konteinerizētas programmatūras koda izpildi CubeSat pavadonī.
Lidojuma gaita
Platform 1 tika palaists 18:35:00 UTC ar nesējraķeti Falcon 9 Block 5 no Kanaveralas zemesraga Gaisa spēku stacijas starta laukuma SLC-40. Kopā ar to orbītā tika nogādāti vairāki desmiti pavadoņu.
The Gift
The Gift var būt:
Maiks Kīnans
Maikls Edvards Kīnans (en: dzimis Boumanvilā, Ontārio, Kanādā) ir bijušais kanādiešu hokejists un hokeja treneris. Pašlaik (2023) strādā par Itālijas vīriešu hokeja valstsvienības galveno treneri.
Trenera karjera
Kopā ar Ņujorkas "Rangers" (kā kluba galvenais treneris) 1993.—1994. gada sezonā izcīnīja Stenlija kausu, šī bija viņa vienīgā sezona šī kluba galvenā trenera amatā.
Kopš 1984.—1985. gada NHL sezonas ir vadījis vairākus klubus, kā arī bijis ģenerālmenedžeris. Sācis trenera darbu Filadelfijas "Flyers" klubā, ar ko visās četrās sezonās sasniedza izslēgšanas spēles. Šāda statistika viņam izdevās arī ar Čikāgas "Blackhawks". Vēlāk trenējis Ņujorkas "Rangers" (1994. gadā izcīnīts Stenlija kauss), Sentluisas "Blues", Vankūveras "Canucks", Bostonas "Bruins", Floridas "Panthers" un Kalgari "Flames". 1985. gadā tika atzīts par sezonas labāko NHL treneri.
2013.—14. gada sezonā Kīnans uzņēmās Kontinentālās hokeja līgas kluba Magņitogorskas "Metallurg" galvenā trenera pienākumus, jau pirmajā sezonā komandu aizvedot līdz Gagarina kausa titulam. Komandu vadīja līdz 2015. gada rudenim, kad sezonas ievadā tika atlaists.
Spēlētāja karjera
Spēlējis Sentlorensas un Toronto universitāšu hokeja komandās, kā arī Roanoke-Valley Rebels un Whitby Warriors.
Krievu—zviedru karš (1495—1497)
Krievu—zviedru karš (1495—1497) (ru; sv) bija viens no krievu-zviedru kariem Karēlijā, kas notika vienlaikus ar Livonijas—Maskavijas kariem.
Basketbols 1984. gada vasaras olimpiskajās spēlēs
Basketbolā  tika sadalīti divi medaļu komplekti — vīriešu un sieviešu izlasēm. Sacensības notika no līdz. Vīriešu sacensībās piedalījās 12 izlases, savukārt sieviešu sacensībās — 6 izlases. ASV izlase uzvarēja gan vīriešu, gan sieviešu sacensībās.
Krievu—zviedru karš (1495—1497)
Priekšvēsture
1478. gadā Maskavija anektēja Novgorodas zemi un 1481. gada februārī sāka Livonijas—Maskavijas karu. Līdztekus Maskavija konsekventi un plānveidīgi iekaroja Lietuvas dižkunigaitijai draudzīgās krievu zemes, ieskaitot seno sāncensi Tveras kņazisti (1485).
1492. gada vasarā lielkņazs Ivans III iepretī Narvai lika uzcelt Ivangorodas cietoksni un noslēdza pret Zviedriju vērstu militāru savienību ar Dāniju. 1494. gadā viņš lika slēgt Hanzas tirgotāju kantori Novgorodā un apcietināja tur esošos Livonijas tirgotājus. Livonijas ordeņa mestrs Valters fon Pletenbergs trīs gadu laikā uz Maskavu un Novgorodu nosūtīja vismaz 7 sūtņu delegācijas.
Norise
1495. gada septembrī Krievijas karaspēks no Novgorodas uzbruka Viborgas cietoksnim, kurš Knuta Poses (Knut Jönsson Posse) vadībā izturēja aplenkumu līdz 4. decembrim, kad krievi bija spiesti atkāpties. 1496. gadā sekoja zviedru pretuzbrukums Ivangorodas cietoksnim, kā arī krievu uzbrukumi Viborgas un Savonlinnas (Nīslotas) cietokšņiem.
1496. gada augustā zviedri ieņēma Ivangorodas cietoksni un 1497. gada 3. martā Novgorodā karojošās puses noslēdza pamieru uz sešiem gadiem.
Mijama
Mijama var būt:
Talleres de Córdoba
Club Atlético Talleres ir profesionāls Argentīnas sporta klubs no Kordovas. Klubs ir vislabāk pazīstams ar savu futbola komandu, kas piedalās Argentīnas pirmajā divīzijā.
Klubs tika dibināts 1913. gadā un tas savas mājas spēles aizvada Estadio Mario Alberto Kempes stadionā, kurā ir 57 000 skatītāju vietas. Klubam lielākā sāncensība ir ar citu Kordovas klubu Club Atlético Belgrano. Mačus starp abām komandām sauc el clásico cordobés.
Džons de Lansijs
Džons Šervuds de Lansijs, jaunākais (en; dzimis ) ir amerikāņu estrādes komiķis, aktieris, režisors, producents un rakstnieks. Vislabāk viņš ir zināms ar Q lomu seriālā "Zvaigžņu ceļš". Pateicoties savam īpašajam balss tembram ierunājis dažādus tēlus un fona stāstījumus vairākās filmās un seriālos, piemēram, filmā "Glābjot ierindnieku Raienu" viņš lasīja vēstules.
Čihačova grēda
Čihačova grēda (ru) ir kalnu grēda Krievijā un Mongolijā. Izvietojusies Altaja kalnu sistēmas dienvidaustrumos. Ziemeļdaļa stiepjas pa Altaja Republikas un Tivas robežu, tālāk — pa Krievijas un Mongolijas robežu un iestiepjas Mongolijas teritorijā, kur atrodas arī grēdas augstākais kalns Ihturgenūls (4029 m vjl). Daļa grēdas ietilpst Altaja rezervātā. Nosaukta par godu krievu ģeogrāfam un ceļotājam Pjotram Čihačovam. Grēda veidota no smilšakmeņiem, slānekļiem, kaļķakmeņiem, kvarcītiem. Nelieli šļūdoņi. Nogāzēs galvenokārt stepes.
Veslijs So
Veslijs Barbasa So (en; dzimis Kavitē) ir Filipīnu starptautiskais lielmeistars šahā (2008), kas kopš 2014. gada pārstāv ASV.